Miss’ on rauha?
Laimene laine!
 Tyyny sä tuuli!
 Miksikä huokaatte noin?
 Sydänkin sykkii,
 Rauhoa kaipaa –
 Ei löydä, ei! –
 Saattekos tekään
 Kaivattavaanne?
 Tokkohan onkaan
 Suuntaakaan teillä?
 Eipä, oi eipä!
 Miksikä huokaatte siis?
 Rantue jyrkkä
 Lyö lainehet takaisin;
 Aavuus on aava
 Lainehen kiitää
 Aina oi aina!
 Vaiti, te aallot ja tuulet!
 Rauhaa mä tahdon!
 Vaiti, oi vait!
 Sydän vaan yksin
 Etsiä tahtoo
 Lepoa, rauhaa!
 Oottekos vait?
 Vait, vaiti
 Ei! Te mylvitte vain!
 Sydänkään myös ei vaikee
 Ijät sen myrsky kiitää
 Ja lainehet lyö!
 Rauhaa hakee ne kaikki – kaikki –
 On aava kaipuun ala,
 Huolen aallot ei lepää –
 Miss’ on siis rauha – rauha?

Lähde: Ilmarinen 29.3.1887.

Emil von Qvanten
Runot
Ilmarinen
1887